**แบบรายงานการตรวจราชการและนิเทศงานกรณีปกติ รอบที่ 1 ปีงบประมาณ พ.ศ. 2562**

**เขตสุขภาพที่ 1 จังหวัดแพร่ ระหว่างวันที่ 27-28 กุมภาพันธ์ 2562 และวันที่ 1 มีนาคม 2562**

**คณะที่ 1 การส่งเสริมสุขภาพป้องกันโรคและการจัดการสุขภาพ**

**ประเด็น** กลุ่มวัยสูงอายุ

**KPI : 4) ร้อยละของตำบลที่มีระบบส่งเสริมสุขภาพดูแลผู้สูงอายุระยะยาว (Long Term Care) ในชุมชนผ่านเกณฑ์ /** ค่าเป้าหมาย ร้อยละ 70

* **สถานการณ์**

**ตารางที่ 1** แสดงร้อยละของผู้สูงอายุในจังหวัดแพร่

|  |  |
| --- | --- |
| **ปีงบประมาณ** | **ผู้สูงอายุ** (คิดเป็นร้อยละ) |
| 2559 | 19.94 |
| 2560 | 20.92 |
| 2561 | 21.95 |

 (แหล่งข้อมูล : ทะเบียนราษฎร์ ปี 2561)

จากข้อมูลในตาราง ที่ 1 ผู้สูงอายุจังหวัดแพร่ มีแนวโน้มเพิ่มขึ้นอย่างต่อเนื่องและเข้าสู่สังคมผู้สูงอายุ โดยสมบูรณ์ มีอัตราส่วนมากเป็นอันดับ 3 ของเขตสุขภาพที่ 1 ร้อยละ 21.95 โดยมี อันดับ 1 ลำปาง ร้อยละ 22.20 อันดับ 2 ลำพูน ร้อยละ 22.15 และประเทศไทยมีอัตราส่วนผู้สูงอายุร้อยละ 16.45 ข้อมูลจากสถิติการลงทะเบียนกรมการปกครอง ณ วันที่ 31 ธันวาคม 2561

**ตารางที่ 2** แสดงผลการคัดกรองผู้สูงอายุตามความสามารถในการทำกิจวัตรประจำวัน (Activities of Daily Living; ADL) จังหวัดแพร่

| **อำเภอ** | **จำนวนผู้สูงอายุทั้งหมด** | **จำนวนผู้สูงอายุได้รับการคัดกรอง** | **ยังไม่ได้รับการคัดกรอง** |
| --- | --- | --- | --- |
| **ติดสังคม****(ADL 12-20)** | **ติดบ้าน****(ADL 5-11)** | **ติดเตียง****(ADL 0-4)** | **รวม คัดกรอง** | **ร้อยละ** |
| เมืองแพร่ | 24,626 | 23,259 | 405 | 156 | 23,820 | 96.73 | 806 |
| ร้องกวาง | 8,791 | 8,072 | 174 | 48 | 8,294 | 94.35 | 497 |
| ลอง | 10,907 | 9,795 | 428 | 52 | 10,275 | 94.21 | 632 |
| สูงเม่น | 17,256 | 16,112 | 288 | 136 | 16,536 | 95.83 | 720 |
| เด่นชัย | 6,244 | 5,753 | 148 | 46 | 5,947 | 95.24 | 297 |
| สอง | 9,764 | 8,929 | 151 | 49 | 9,129 | 93.5 | 635 |
| วังชิ้น | 8,609 | 7,915 | 175 | 57 | 8,147 | 94.63 | 462 |
| หนองม่วงไข่ | 3,915 | 3,661 | 98 | 39 | 3,798 | 97.01 | 117 |
| รวม | 90,112 | 83,496 | 1867 | 583 | 85,946 | 95.38 | 4,166 |

(ข้อมูล HDC ณ วันที่ 12 กุมภาพันธ์ 2562)

จากข้อมูล ตารางที่ 2 การประเมินคัดกรองความสามารถในการทำกิจวัตรประจำวัน (Activities of Daily Living; ADL) ในระบบรายงานข้อมูลจากโปรแกรม HDC ช่วง เดือน ตุลาคม 2560 - 12 กุมภาพันธ์ 2562 (ข้อมูลสะสม ปี 2561-2562) ผู้สูงอายุได้รับการคัดกรอง 85,946 คน จากผู้สูงอายุ จำนวน 90, 112 คิดเป็น ร้อยละ 95.38

จากการคัดกรอง จำแนกเป็น

- กลุ่มที่ช่วยเหลือตนเองได้ดีและช่วยเหลือคนอื่นได้ (กลุ่มติดสังคม) จำนวน 83,496 คน คิดเป็นร้อยละ 97.15

- กลุ่มที่ช่วยเหลือตนเองได้บ้าง (กลุ่มติดบ้าน) จำนวน 1,867 คน คิดเป็นร้อยละ 2.17

- กลุ่มที่ช่วยเหลือตนเองไม่ได้ (กลุ่มติดเตียง) จำนวน 583 คน คิดเป็นร้อยละ 0.68

 จากการคัดกรองโรคที่พบบ่อยและมีปัญหาที่สำคัญ ได้แก่ เสี่ยงต่อโรคหัวใจและหลอดเลือด ร้อยละ 52.13 เสี่ยงต่อโรคความดันโลหิตสูง ร้อยละ 47 เสี่ยงต่อโรคเบาหวาน ร้อยละ 14.07 เสี่ยงต่อโรคสมองเสื่อม ร้อยละ 3.07 เสี่ยงต่อโรคซึมเศร้า ร้อยละ 0.46 เสี่ยงต่อโรคข้อเข่าเสื่อม ร้อยละ 7.06 และเสี่ยงต่อการพลัดตกหกล้ม ร้อยละ 5.94 ซึ่งข้อมูลการคัดกรอง จาก Data center ยังไม่สามารถนำมาใช้ได้สมบูรณ์ เนื่องจากการ คัดกรอง การคัดกรอง 10เรื่องตามกลุ่มโรค/อาการ ผลงานยังไม่ครบ อาจเป็นปัญหาในเชิงระบบ รวมถึงความเข้าใจในแบบคัดกรองและการแปลผล (ข้อมูล HDC ณ 12 กุมภาพันธ์ 2562)

 การดำเนินงานดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง Long Term Careซึ่งมุ่งเน้นในการดูแลผู้สูงอายุที่มีภาวะพึ่งพิง ในกลุ่มติดบ้าน ติดเตียง จังหวัดแพร่ มีการดำเนินการอย่างต่อเนื่อง ตั้งแต่ปี 2559 มีตำบลที่เข้าร่วมโครงการเพื่อดำเนินการตำบล Long Term Care ถึงปี 2562 มีจำนวน 52 ตำบลและรออนุมัติ 2 แห่ง เนื่องจากเอกสารไม่ครบ และในปีงบประมาณ 2562 ยังไม่ได้รับการยืนยันพื้นที่ LTC ที่ได้รับการอนุมัติจาก สปสช. และหน่วยบริการสาธารณสุขยังไม่ได้รับการอบรมหลักสูตรผู้จัดการการดูแลผู้สูงอายุ (Care Manager) โดยศูนย์อนามัยที่ 1 เชียงใหม่ครอบคลุมทุกพื้นที่

* **ข้อมูลเชิงปริมาณ จำแนกรายอำเภอ**

**ตารางที่ 3** แสดงร้อยละของตำบลที่มีระบบส่งเสริมสุขภาพดูแลผู้สูงอายุระยะยาว (LTC) ในชุมชนผ่านเกณฑ์

ค่าเป้าหมาย ร้อยละ 70

| **อำเภอ** | **จำนวน****ตำบลทั้งหมด** | **จำนวนตำบลที่เข้าร่วมโครงการ LTC** | **จำนวนตำบลที่ยังไม่เข้าร่วมโครงการ LTC** | **ตำบลที่มีระบบส่งเสริมสุขภาพดูแลผู้สูงอายุระยะยาว (LTC) ผ่านเกณฑ์** |
| --- | --- | --- | --- | --- |
| **จำนวน** | **ร้อยละ** |
| อำเภอเมือง | 20 | 14 | 6 | 17 |  85.00  |
| อำเภอลอง | 9 | 3 | 6 | 6 |  66.67  |
| อำเภอหนองม่วงไข่ | 6 | 6 | 0 | 6 | 100.00  |
| อำเภอสอง | 8 | 7 | 1 | 8 |  100.00  |
| อำเภอวังชิ้น | 7 | 4 | 3 | 6 |  85.71  |
| อำเภอร้องกวาง | 11 | 8 | 3 | 8 |  72.73  |
| อำเภอเด่นชัย | 5 | 5 | 0 | 5 | 100.00  |
| อำเภอสูงเม่น | 12 | 5 | 7 | 12 | 100.00  |
| รวม | 78 | 52 | 26 | 68 |  87.18  |

จากตารางที่ 3 จังหวัดแพร่ มีตำบลที่มีระบบส่งเสริมสุขภาพดูแลผู้สูงอายุระยะยาว (LTC) ในชุมชนผ่านเกณฑ์ ร้อยละ 87.18 ซึ่งมีตำบลที่ต้องพัฒนาให้ผ่านเกณฑ์ร้อยละ 70 ได้แก่อำเภอลอง พื้นที่ที่ต้องเร่งรัดสมัครเข้าโครงการ จำนวน 2 แห่ง คือ อำเภอสูงเม่น ลอง เมือง

* **แผนงาน/โครงการ/กิจกรรม ที่ดำเนินการตามประเด็นการตรวจราชการผลการดำเนินงาน**

 1. มีการดำเนินงานผู้สูงอายุ ร่วมกับภาคีเครือข่ายในระดับจังหวัด ได้แก่ สนง.พัฒนาสังคมและความมั่นคงของมนุษย์จังหวัดแพร่ ,สาขาสภาผู้สูงอายุแห่งประเทศไทยฯ ประจำจังหวัดแพร่,เครือข่ายสมัชชาสุขภาพจังหวัดแพร่,สำนักงานกองทุนการสร้างเสริมสุขภาพจังหวัดแพร่ สำนักงานส่งเสริมการศึกษานอกระบบและการศึกษาตามอัธยาศัยจังหวัดแพร่ องค์การบริหารส่วนจังหวัดแพร่ อปท.ฯ

 2. ประสานงานศูนย์อนามัยที่ 1 เชียงใหม่ ส่งผู้จัดการการดูแลผู้สูงอายุ (Care Manager) เข้ารับการอบรมฟื้นฟูศักยภาพ รุ่นที่ 2 วันที่ 24-27 ธันวาคม 2561 ณ โรงแรมเดอะปาร์ค เชียงใหม่ อำเภอเมือง จังหวัดเชียงใหม่ จำนวน 11 คน

 3. มีแผนรับการสนับสนุนพัฒนาระบบข้อมูล Care Manager, Care Giver, Care Plan ภายใต้การสนับสนุนของศูนย์อนามัยที่ 1 เชียงใหม่ และ สปสช. และเร่งรัดการบันทึกข้อมูลผ่านระบบโปรแกรม ซึ่ง สปสช.เขต 1 เชียงใหม่ ได้ประชุมชี้แจงการใช้งานโปรแกรมระบบข้อมูลและการรายงานผล ในวันที่ 30 มกราคม 2562 ณ โรงแรมแม่ยมพาเลส จังหวัดแพร่

 4. หน่วยงานสาธารณสุขในพื้นที่อำเภอ/ตำบล ได้รับการประสานจากสำนักงานส่งเสริมการศึกษานอกระบบและการศึกษาตามอัธยาศัย (กศน.) ในการพัฒนาศักยภาพผู้ดูแลผู้สูงอายุในชุมชน (Care Giver) ให้ครอบคลุม โดยขอรับการสนับสนุนงบประมาณจากสำนักงานกศน. จำนวน 5 อำเภอๆละ 20 คน

 5. สำนักงานสาธารณสุขจังหวัดแพร่ร่วมกับศูนย์อนามัยที่ 1 เชียงใหม่ ในการจัดประชุมแลกเปลี่ยนเรียนรู้เชิงบูรณาและส่งเสริมสนับสนุนการดำเนินงานให้แก่ผู้ปฏิบัติการในระดับพื้นที่ ในวันที่ 28 มกราคม 2562 ณ โรงแรมแพร่นครา ตำบลในเวียง อำเภอเมือง จังหวัดแพร่ 60 คน ประกอบด้วย ชมรมผู้สูงอายุ พระศิลานุปัฏฐาก เจ้าหน้าที่สาธารณสุข care manager care giver

 6. สำนักงานสาธารณสุขจังหวัดแพร่ร่วมกับโรงพยาบาลแพร่ จัดอบรมฟื้นฟูศักยภาพผู้ดูแลผู้สูงอายุ care giver ของอำเภอเมือง สูงเม่น หนองม่วงไข่ ในระหว่างวันที่ 5 – 8 กุมภาพันธ์ 2562 ณ ห้องประชุม โรงพยาบาลแพร่ จำนวน 49 คน โดยได้รับสนับสนุนงบประมาณจากศูนย์อนามัยที่ 1 เชียงใหม่

 7. มีแผนสุ่มประเมินตำบลดูแลผู้สูงอายุระยะยาว /ชมรมผู้สูงอายุ/รร.ผู้สูงอายุ/วัดส่งเสริมสุขภาพ/พระอสว. ร่วมกับภาคีเครือข่ายช่วงไตรมาสที่ 3-4

 8. นิเทศงาน ติดตามงานร่วมกับทีมนิเทศงาน คปสอ. ของ สสจ.แพร่

* **ผลลัพธ์ :** **ผลงานตามตัวชี้วัด (เชิงปริมาณ) รอบ 3 เดือนแรก (1 ตค.- 31 ธค. 2561)
ตารางผลงาน : ระบบการดูแลผู้สูงอายุที่อยู่ในภาวะพึ่งพิงแบบระยะยาว (Long term care) ในพื้นที่เป้าหมาย จังหวัดแพร่ ปี 2562 ข้อมูลณ 31 ม.ค. 2562**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ข้อมูล** **ลำดับที่** | **ตัวชี้วัด** | **ข้อมูล** | **เมือง** | **สูงเม่น** | **เด่นชัย** | **ลอง** | **วังชิ้น** | **หนองม่วงไข่** | **ร้องกวาง** | **สอง** | **จังหวัด** |
| 1 | ตำบลต้นแบบ Long Term Care ผ่านเกณฑ์ร้อยละ 70 | เป้าหมาย  | 20 | 12 | 5 | 9 | 7 | 6 | 11 | 8 | 78 |
|  | ผลงาน | 17 | 12 | 5 | 6 | 6 | 6 | 8 | 8 | 68 |
|  | อัตรา/ร้อยละ | 85 | 100 | 100 | 66.67 | 85.71 | 100 | 72.73 | 100 | 87.18 |
| 2 | ผู้สูงอายุได้รับการประเมินและจัดทำแผนการดูแลราย บุคคลร้อยละ 80-100  | เป้าหมาย (ปี59-62) | 371 | 116 | 153 | 117 | 168 | 186 | 152 | 312 | 1,575 |
|  | ผลงาน | 331 | 116 | 151 | 117 | 168 | 186 | 146 | 304 | 1,525 |
|  | อัตรา/ร้อยละ | 89 | 100 | 99 | 100 | 100 | 100 | 96 | 97 | 97 |
| 3 | จำนวน Care Manager ผ่านการอบรม  | เป้าหมาย(รพ.สต.) | 28(ศสม. 1) | 17(ศสช1) | 8 | 14 | 17 | 6 | 17(ศสช1) | 16(ศสช1) | 123 |
|  | ผลงาน | 23/สสอ.1/ทบ1 | 7 | 5/รพ1.,ทบ1 | 4 | 10 | 7/รพ1 | 8/รพ1 | 12/รพ1 | 76/7 |
|  | อัตรา/ร้อยละ | 82.14 | 41.17 | 62.5 | 28.57 | 55.55 | 100 | 47.05 | 75 | 61.78 |
| จำนวน Care Manager อบรมฟื้นฟู  | เป้าหมาย | 25 | 7 | 7 | 4 | 10 | 8 | 9 | 13 | 83 |
| ผลงาน | 2 | 2 | 2 | 2 | 2 | 2 | 2 | 0 | 12 |
| อัตรา/ร้อยละ | 8 | 28.57 | 28.57 | 50 | 20 | 25 | 22.25 | 0 | 14.5 |
| 4 | จำนวน Care giver ผ่านการอบรม (พื้นที่เป้าหมาย) | เป้าหมาย (ปี62) | 20 | 0 | 20 | 20 | 4 | 20 | 0 | 0 |  |
|  | ผลงาน | รอดำเนินการ |  | รอดำเนินการ | รอดำเนินการ | รอดำเนินการ | รอดำเนินการ |  |  |  |
|  | อัตรา/ร้อยละ |  |  |  |  |  |  |  |  |  |

* **เป้าหมายระยะสั้น (Essential List/Task)**

|  |  |  |
| --- | --- | --- |
| **สถานการณ์ (Gap)** | **KPI** | **Essential Task** |
| **3 เดือน** | **6 เดือน** | **9 เดือน** | **12 เดือน** |
| 1. การใช้โปรแกรม LTCของ สปสช. กรมอนามัย และ thai coc | ได้ข้อมูลที่ถูกต้อง ครบถ้วน ตรงเวลา  | ชี้แจงการใช้โปรแกรม LTC กรมอนามัยและ สปสช. และthai coc | ติดตามและแก้ไขในการใช้โปรแกรมอย่างต่อเนื่อง | ติดตามและแก้ไขในการใช้โปรแกรมอย่างต่อเนื่อง | ดำเนินงานทบทวนและวางแผนปีต่อไป |
| 2. การบริหารจัดการงบประมาณ LTC | การโอนเงินครบตามเป้าหมาย | ชี้แจงและติดตามการดำเนินงาน | ติดตาม อปท.ที่ยังไม่ได้โอนเงินและประสานหน่วยงานที่เกี่ยวข้องเพื่อให้มีการเบิกจ่าย โดย พชอ. | ติดตาม อปท.ที่ยังไม่ได้โอนเงินและประสานหน่วยงานที่เกี่ยวข้องเพื่อให้มีการเบิกจ่าย โดย พชอ. | ดำเนินงานทบทวนและวางแผนปีต่อไป |

* **ปัญหาอุปสรรค**

| **ประเด็นปัญหา** | **แนวทางการพัฒนา** |
| --- | --- |
|  1. ในปี 2562 ยังไม่ได้รับการยืนยันพื้นที่ Long Term Care ที่ได้รับการอนุมัติจาก สปสช.   | 1. แจ้งประสานให้ สปสช. แจ้งยืนยันพื้นที่ Long Term Care ที่ได้รับ การอนุมัติจาก สปสช. ในปี 2562 ในไตรมาสที่ 1 ให้จังหวัดทราบเพื่อการวางแผนการดำเนินงานในระดับจังหวัด และพื้นที่ เนื่องจากมีผลต่อการพัฒนา Care Manager และ Care Giver รวมถึงการขับเคลื่อนงานตำบล Long Term Care ร่วมกับ อปท. |
| 2. อปท. ยังไม่เข้าร่วมโครงการ LTC ไม่เข้าใจกฎระเบียบและประกาศ ไม่มั่นใจ กังวลใจไม่กล้าโอนเงิน LTC จากกองทุนฯให้หน่วยจัดบริการ กลัวการตรวจสอบการเงินจาก สตง. ฯลฯ | 2. ขอให้สปสช.เขต จัดประชุมหรือจัดเวทีประชาคม สร้างความมั่นใจให้กับ อปท. หรือ จัดเวทีประชาคมในส่วนกลาง หรือส่วนท้องถิ่น หรือจัดทำสปอร์ตทีวี สปอร์ตวิทยุ สื่อประชาสัมพันธ์ อย่างเป็นทางการ ที่สื่อสารข้อมูลให้อปท.ให้เกิดความมั่นใจในการตัดสินใจเข้าร่วมโครงการ LTC ครอบคลุมพื้นที่มากยิ่งขึ้น |
| 3. ผู้จัดการการดูแลผู้สูงอายุ (CM) ยังไม่ครอบคลุมทุกหน่วยบริการ | 3. ศูนย์อนามัยที่ 1 เชียงใหม่ ควรจัดอบรมหลักสูตร Care Managerให้ครอบคลุมเนื่องจากมีผลต่อการขับเคลื่อนงานตำบล Long Term Care ร่วมกับ อปท.  |
| 4. การใช้โปรแกรมด้านสูงอายุ ยังไม่เชื่อมโยงกัน สปสช. กรมอนามัย THAI COC HDC | 4. พัฒนาระบบให้เกิดการเชื่อมโยงข้อมูล |

* **ข้อเสนอแนะ/ความต้องการรับการสนับสนุนจากส่วนกลาง**

1. ศูนย์อนามัยที่ 1 เชียงใหม่จัดอบรมผู้จัดการการดูแลผู้สูงอายุ (Care Manager) ให้ครอบคลุมทุกสถานบริการ

2. สปสช.ควรจัดประชุมชี้แจงนโยบายแนวทางการดำเนินงาน LTC บทบาทหน้าที่และขั้นตอนการดำเนินงาน Long Term Care ก่อนสมัครเข้าร่วมโครงการ Long Term Care ให้ทุกแห่ง

3. กรมส่งเสริมการปกครองส่วนท้องถิ่น ควรสนับสนุนหรือมีบทบาทในการเป็นต้นสังกัดในการทบทวน กฎระเบียบและข้อบังคับการเบิกจ่ายงบประมาณ เพื่อสร้างความมั่นใจให้กับ อปท. เพื่อให้สามารถเบิกจ่ายงบประมาณให้หน่วยจัดบริการได้ และโอนงบประมาณให้หน่วยจัดบริการได้ตามกำหนดเวลา

ผู้รายงาน นายเสกสรรค์ ช้างเขียว

ตำแหน่ง นักวิชาการสาธารณสุขชำนาญการ

โทร. 083-4700039 e-mail : promotionphrae@gmail.com